
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ 


Αρ. Φύλλου 284 


31 Δεκεμβρίου 1996 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση Προγράμματος πολιτιστικής συνεργασίας με¬ 
ταξύ των Κυβερνήσεων της Ελληνικής Δημοκρα¬ 
τίας και της Δημοκρατίας της Κούβας για τα έτη 
1996, 1997, 1998. (Αθήνα 11.7.96). 

1 

ΑΝΑΚΟΙΝΩΣΕΙΣ 

Ανακοίνωση για τη θέση σε ισχύ της “Συμφωνίας με¬ 
ταξύ των Κυβερνήσεων της Ελληνικής Δημοκρατίας 
και του Κράτους του Ισραήλ για συνεργασία στην 
καταπολέμηση της παράνομης διακίνησης και κατά¬ 
χρησης ναρκωτικών φαρμάκων και ψυχοτρόπων ου¬ 
σιών και της τρομοκρατίας και άλλων σοβαρών 
εγκλημάτων». (Αθήνα 5.4.95). 2 

ΔΙΟΡΘΩΣΕΙΣ ΣΦΑΛΜΑΤΩΝ 

Διορθώσεις σφαλμάτων στην από 11.12.1996 Σύμ¬ 
βαση μεταξύ του Ελληνικού Δημοσίου και της Εται¬ 
ρείας «Βιομηχανίας Φωσφορικών Λιπασμάτων 



ΑΠΟΦΑΣΕΙΣ 


Αριθ. Φ.0544/2/ΑΣ 610/Μ.4620 (1) 

Έγκριση Προγράμματος πολιτιστικής συνεργασίας μεταξύ 
των Κυβερνήσεων της Ελληνικής Δημοκρατίας και της 
Δημοκρατίας της Κούβας για τα έτη 1996,1997,1998. 
(Αθήνα 11.7.96). 

ΟΙ ΥΠΟΥΡΓΟΙ 

ΕΞΩΤΕΡΙΚΟΝ, ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ, ΠΟΛΙΤΙΣΜΟΥ 
ΚΑΙ ΤΥΠΟΥ ΚΑΙ ΜΕΣΩΝ ΜΑΖΙΚΗΣ ΕΝΗΜΕΡΩΣΗΣ 

Έχοντας υπόψη τις διατάξεις: 

1. Της Μορφωτικής Συμφωνίας Ελλάδος - Κούβας η 
οποία υπογράφηκε στην Αθήνα στις 9.6.1983 και κυρώ¬ 
θηκε με τον υπ’ αριθ. 1624/1986 Νόμο που δημοσιεύ- 
θηκε στο υπ’ αριθ. 116 Φύλλο της Εφημερίδος της Κυ- 
βερνήσεως τεύχος Α' της 18 Ιουλίου 1986. 

2. Το περιεχόμενο του υπό έγκριση Προγράμματος, 
αποφασίζουμε: 


Εγκρίνουμε ως έχει και στο σύνολό του το Πρόγραμμα 
πολιτιστικής συνεργασίας μεταξύ των Κυβερνήσεων της 
Ελληνικής Δημοκρατίας και της Δημοκρατίας της Κούβας 
για τα έτη 1996, 1997 και 1998 που υπογράφηκε στην 
Αθήνα στις 11.7.1996 και της οποίας το κείμενο σε πρω¬ 
τότυπο στην ελληνική γλώσσα έχει ως εξής: 

Αθήνα, 6 Δεκεμβρίου 1996 

ΟΙ ΥΠΟΥΡΓΟΙ 


ΕΞΩΤΕΡΙΚΩΝ 

θ. ΠΑΓΚΑΛΟΣ 

ΠΟΛΙΤΙΣΜΟΥ 

Ε. ΒΕΝΙΖΕΛΟΣ 


ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Γ. ΑΡΣΕΝΗΣ 

ΤΥΠΟΥ ΚΑΙ Μ.Μ.Ε. 

Δ. ΡΕΠΠΑΣ 


ΠΡΟΓΡΑΜΜΑ 

ΠΟΛΙΤΙΣΤΙΚΗΣ ΣΥΝΕΡΓΑΣΙΑΣ 
ΜΕΤΑΞΥ ΤΗΣ ΚΥΒΕΡΝΗΣΕΩΣ ΤΗΣ ΕΛΛΗΝΙΚΗΣ 
ΔΗΜΟΚΡΑΤΙΑΣ ΚΑΙ ΤΗΣ ΚΥΒΕΡΝΗΣΕΩΣ 
ΤΗΣ ΔΗΜΟΚΡΑΤΙΑΣ ΤΗΣ ΚΟΥΒΑΣ 
ΓΙΑ ΤΑ ΕΤΗ 1996, 1997, 1998 

Η Κυβέρνηση της Ελληνικής Δημοκρατίας και η Κυβέρ¬ 
νηση της Δημοκρατίας της Κούβας, επιθυμώντας να ανα¬ 
πτύξουν περαιτέρω τις σχέσεις φιλίας και συνεργασίας 
μεταξύ των δύο χωρών και να εντείνουν τις πολιτιστικές, 
εκπαιδευτικές και επιστημονικές - τεχνικές ανταλλαγές, 
προς αμοιβαίο όφελος, συνεφώνησαν στα ακόλουθα: 

I. ΕΚΠΑΙΔΕΥΣΗ 

ΑΡΘΡΟ 1 

Τα δύο Μέρη θα ανταλλάξουν σχέδια, προγράμματα 
σπουδών εκπαιδευτικές εκδόσεις καθώς και πληροφο¬ 
ριακό υλικό σχετικά με την ιστορία και τη γεωγραφία των 
δύο χωρών. 

ΑΡΘΡΟ 2 

Τα δύο Μέρη θα ενθαρρύνουν την ανταλλαγή προσκλή¬ 
σεων συμμετοχής σε διεθνή συνέδρια, τα οποία θα διορ- 
γανώνονται στις δύο χώρες. 

ΑΡΘΡΟ 3 

Κατά τη διάρκεια ισχύος του παρόντος Προγράμματος 

τα δύο Μέρη θα ανταλλάξουν δύο (2) ειδικούς από το χώρο 
της Πρωτοβάθμιας, και της Δευτεροβάθμιας Εκπαίδευ¬ 
σης, καθώς και από το χώρο των Τεχνολογικών Εκπαιδευ¬ 
τικών Ιδρυμάτων για περίοδο μέχρι δέκα (10) ημερών, με 
σκοπό την πληροφόρηση σχετικά με το εκπαιδευτικό σύ¬ 
στημα της άλλης χώρας. 

ΑΡΘΡΟ 4 

Κατά την διάρκεια ισχύος του παρόντος Προγράμματος, 
τα δύο Μέρη θα αταλλάξουν πληροφορίες σχετικά με τα 
ομόλογα Ανώτατα Εκπαιδευτικά Ιδρύματα κάθε χώρας, 
επιστημονική και τεχνική πληροφόρηση όπως και βιβλιο¬ 
γραφία εκδοθείσα από τα ανωτέρω Ιδρύματα. 

Τα δύο Μέρη θα ανταλλάσσουν, ετησίως, δύο (2) μέλη 
από τα Πανεπιστημιακό διδακτικό προσωπικό για περίοδο 
δεκαπέντε (15) ημερών κατά άτομο. 

ΑΡΘΡΟ 5 

Τα δύο Μέρη θα ενθαρρύνουν την απευθείας συνεργα¬ 
σία μεταξύ των Ανωτάτων Εκπαιδευτικών Ιδρυμάτων τους 
και θα διευκολύνουν τη συμμετοχή των επιστημόνων τους 
σε διεθνή συνέδρια, συμπόσια, κλπ, τα οποία θα πραγμα¬ 
τοποιούνται στην άλλη χώρα. 

II. ΑΡΧΕΙΑ ΚΑΙ ΒΙΒΛΙΟΘΗΚΕΣ 

ΑΡΘΡΟ 6 

Τα δύο Μέρη θα ανταλλάσουν πληροφορίες και υλικό 
σχετικά με τα Αρχεία και τις βιβλιοθήκες τους. 

III. ΠΟΛΙΤΙΣΜΟΣ 

ΑΡΘΡΟ 7 

Τα δύο Μέρη θα ενθαρρύνουν την απευθείας συνεργα¬ 
σία μεταξύ των εκδοτικών τους οίκων, με σκοπό την έκ¬ 
δοση μεταφρασμένων σύγχρονων λογοτεχνικών έργων 
της κάθε χώρας. 

Για τον σκοπό αυτό, θα ανταλλάσσουν, κατά την διάρ¬ 
κεια ισχύος του παρόντος Προαγράμματος, ένα ή δύο 
(1-2) εκδότες ή μεταφραστές για περίοδο δεκαπέντε (15) 
ημερών κατά άτομο. 

ΑΡΘΡΟ 8 

Τα δύο Μέρη θα ενθαρρύνουν τη συνεργασία μεταξύ 
των ομολόγων Επιμελητηρίων ή Οργανισμών Εικαστικών 
Τεχνών. 

ΑΡΘΡΟ 9 

Τα δύο Μέρη θα ενθαρρύνουν τη συμμετοχή σε συμπό¬ 
σια, σεμινάρια κ.λπ., πολιτιστικού περιεχομένου τα οποία 
θα ραγματοποιηθούν στην άλλη χώρα. 

ΑΡΘΡΟ 10 

Κατά την διάρκεια ισχύος του παρόντος Προγράμματος, 
τα δύο Μέρη θα ανταλλάξουν ένα διευθυντή ορχήστρας ή 
σολίστα οργάνου για περίοδο δέκα (10) ημερών, έτσι ώστε 
να ανταλλάξουν εμπειρία σε θέματα της ειδικότητάς τους. 

ΑΡΘΡΟ 11 

Τα δύο Μέρη θα ανταλλάσσουν πληροφορίες αναφο¬ 
ρικά με τα πλέον σημαντικά θεατρικά, χορευτικά και μου¬ 
σικά γεγονότα, τα οποία θα πραγματοποιούνται σε κάθε 
χώρα. 

ΑΡΘΡΟ 12 

Τα δύο Μέρη θα ενθαρρύνουν τη συμμετοχή μικρών 


μουσικών σχημάτων, θεατρικών θιάσων και χορευτικών 
συγκροτημάτων, σε αντίστοιχα πολιτιστικά γεγονότα τα 
οποία θα διοργανώνονται σε κάθε χώρα. 

ΑΡΘΡΟ 13 

Τα δύο Μέρη θα διευκολύνουν τις επαφές μεταξύ των 
ομολόγων Ενώσεων Συγγραφέων και Καλλιτεχνών, οι 
οποίες δύνανται να υπογράψουν συναφείς συμφωνείες. 

IV. ΡΑΔΙΟΦΩΝΙΑ ΚΑΙ ΤΗΛΕΟΡΑΣΗ 

ΑΡΘΡΟ 14 

Τα δύο Μέρη θα ενθαρρύνουν την απευθείας συνεργα¬ 
σία μεταξύ των ομολόγων ραδιοτηλεοπτικών οργανισμών 
με σκοπό την υπογραφή νέας συμφωνίας σχετικά με την 
ανταλλαγή ραδιοτηλεοπτικών προγραμμάτων πολιτιστικού 
περιεχομένου. 

ΑΡΘΡΟ 15 

Τα δύο Μέρη θα ενθαρρύνουν την συνεργασία μεταξύ 
των αντιστοίχων Εθνικών Πρακτορείων Ειδήσεων, με 
σκοπό την ανταλλαγή ειδήσεων και πληροφοριών. 

V. ΑΘΛΗΤΙΣΜΟΣ 

ΑΡΘΡΟ 16 

Τα δύο Μέρη θα ενθαρρύνουν την συνεργασία στο 
Χώρο του Αθλητισμού και της Φυσικής Αγωγής με σκοπό 
τις: 

Ανταλλαγές αθλητών, προπονητών, στελεχών διοίκη¬ 
σης αθλητισμού, εμπειρογνωμόνων και αθλητικών επιστη¬ 
μόνων και την από κοινού συμμετοχή σε προγράμματα 
έρευνας, τεχνολογίας σε διμερή βάση ή σε πρωτοβουλίες 
στους τομείς αγωνιστικού αθλητισμού, «άσκηση για 
όλους» και του επαγγελματικού αθλητισμού ανάπτυξης. 

Οι τομείς συνεργασίας θα αφορούν στις αθλητικές επι¬ 
στήμες, προπονητική, διοίκηση - οργάνωση αθλητισμού, 
και επαγγελματική κατάρτιση. 

Η συνεργασία επίσης θα δύναται να πραγματοποιείται 
με συμμετοχή σε αγώνες, προπονητικά εβιτιρίης, σεμινά¬ 
ρια συνέδρια, σχολές προπονητών, ερευνητικά προγράμ¬ 
ματα κλπ. 

Η συνεργασία θα γίνεται μεταξύ της Κεντρικής Υπηρε¬ 
σίας της Γενικής Γραμματείας Αθλητισμού και των επο- 
πτευομένων από αυτή φορέων και του Εθνικού Ινστιτού¬ 
του Αθλητισμού, Φυσικής Αγωγής και Αναψυχής (ΙΝϋΕΒ) 
της Κούβας και των εποπτευομένων από φορέων. 

Το περιεχόμενο και οι λεπτομέρειες της συνεργασίας 
θα καθοριστούν από Πρωτόκολλο Συνεργασίας διάρκειας 
ενός ή δύο χρόνων. 

VI. ΝΕΟΛΑΙΑ 

ΑΡΘΡΟ 17 

Τα δύο Μέρη θα ενθαρρύνουν τις επαφές μεταξύ των 
νέων τους και την απευθείας συνεργασία μεταξύ των Ορ¬ 
γανώσεων Νέων των δύο χωρών σε δραστηριότητες κοι¬ 
νωνικού και πολιστικού χαρακτήρα. 

VII. ΔΙΑΦΟΡΑ ΘΕΜΑΤΑ 

ΑΡΘΡΟ 18 

Οι διατάξεις του παρόντος Προγράμματος δεν απο¬ 
κλείουν, με συμφωνία των Συμβαλλομένων Μερών δια της 
διπλωματικής οδού, την πραγματοποίηση και άλλων επι¬ 
θυμητών εκδηλώσεων. 

ΑΡΘΡΟ 19 

Το συνημμένο Παράρτημα, το οποίο περιέχει τους γένι- 

κούς και οικονομικούς όρους ανταλλαγών του παρόντος 
Προγράμματος, αποτελεί αναπόσπαστο τμήμα αυτού. 

ΑΡΘΡΟ 20 

Το παρόν Πρόγραμμα θα τεθεί σε ισχύ από την ημερο¬ 
μηνία υπογραφής του και θα παραμείνει ισχύον μέχρι την 
31η Δεκεμβρίου 1998, οπότε θα παραταθεί αυτομάτως, 
κατόπιν συμφωνίας των Συμβαλλομένων Μερών, ως την 
υπογραφή του νέου Εκτελεστικού Προγράμματος, που θα 
λάβει χώρα στην Αβάνα. 

Συνετάχθη και υπεγράφη στην Αθήνα, στις 11 Ιουλίου 
1996 σε δύο πρωτότυπα αντίτυπα στην ελληνική και στην 
ισπανική γλώσσα. 

ΓΙΑ ΤΗΝ ΚΥΒΕΡΝΗΣΗ ΓΙΑ ΤΗΝ ΚΥΒΕΡΝΗΣΗ 

ΤΗΣ ΕΛΛΗΝΙΚΗΣ ΤΗΣ ΔΗΜΟΚΡΑΤΙΑΣ 

ΔΗΜΟΚΡΑΤΙΑΣ ΤΗΣ ΚΟΥΒΑΣ 

ΙΩΑΝΝΗΣ ΜΠΕΒΕΡΑΤΟΣ ΑΝΑ ΜΑΒΙΑ ΟΟΝΖΑΕΕΖ 31ΙΑΒΕΖ 
Πληρεξούσιος Υπουργός Α' Πρέσβης της Δημοκ. της Κούβας 
Δ/ντής Μορφωτικών Υποθέσεων στην Ελληνική Δημοκρατία 

ΠΑΡΑΡΤΗΜΑ 

Α. ΓΕΝΙΚΕΣ ΔΙΑΤΑΞΕΙΣ ΣΤΟΝ ΤΟΜΕΑ 
ΤΗΣ ΕΠΙΣΤΗΜΗΣ ΚΑΙ ΤΗΣ ΕΚΠΑΙΔΕΥΣΗΣ 

Ανταλλαγή προσώπων 

Οι υποψήφιοι προς ανταλλαγή σύμφωνα με τις διατά¬ 
ξεις του παρόντος Προγράμματος, θα ορίζονται από το 
αποστέλλον Μέρος, το οποίο θα ειδοποιήσει το αποδεχό¬ 
μενο Μέρος δύο (2) μήνες πριν από την προτεινόμενη 
ημερομηνία αναχώρησης του υποψηφίου. 

Το αποστέλλον Μέρος θα παρουσιάσει στο αποδεχό¬ 
μενο Μέρος τα προσωπικά στοιχεία, που θα πληροφορούν 
σχετικά με εξειδικεύσεις, επαγγελματικά προσόντα, ακα¬ 
δημαϊκούς τίτλους, ομιλούμενες γλώσσες (Αγγλικά, Γαλ¬ 
λικά ή τη γλώσσα της χώρας υποδοχής), το πρόγραμμα και 
τη διάρκεια της διαμονής των προσώπων που προβλέπεται 
να ανταλλαγούν, καθώς και άλλες χρήσιμες πληροφο¬ 
ρίες. 

Το αποδεχόμενο Μέρος θα ειδοποιήσει το αποστέλλον 
Μέρος για τη συγκατάθεσή τουλάχιστον ένα έως δύο 
(1-2) μήνες πριν από την προτεινόμενη ημερομηνία της 
επίσκεψης. 

Μετά τη λήψη της συγκατάθεσης του αποδεχόμενου 
Μέρους, το αποστέλλον Μέρος θα κοινοποιήσει την 
ακριβή ημερομηνία αναχώρησης τουλάχιστον δεκαπέντε 
έως τριάντα (15-30) ημέρες νωρίτερα. 

Β. ΟΙΚΟΝΟΜΙΚΕΣ ΔΙΑΤΑΞΕΙΣ ΣΤΟΝ ΤΟΜΕΑ 
ΤΗΣ ΕΠΙΣΤΗΜΗΣ, ΕΚΠΑΙΔΕΥΣΗΣ, ΒΙΒΛΙΟΘΗΚΩΝ 
ΚΑΙ ΑΡΧΕΙΩΝ 

Το αποστέλλον Μέρος θα καλύψει τα έξοδα ταξιδιού για 
τους επιστήμονες, τις αντιπροσωπείες κλπ. αποστελλο- 
μένων σύμφωνα με το παρόν Πρόγραμμα έως και από την 
πρωτεύουσα της χώρας υποδοχής. 

Ανταλλαγή ατόμων 
1. Η Ελληνική Πλευρά θα παρέχει: 

- 18.00 δραχμές ημερησίως για έξοδα διαμονής σε ξε¬ 
νοδοχείο και διατροφής. 

- έξοδα ταξιδιού εντός της ελληνικής επικράτειας, εφό¬ 
σον προκύπτουν από το πρόγραμμα διαμονής. 

- δωρεάν ιατρική περίθαλψη σε περίπτωση επείγουσας 
ανάγκης. 


- έξοδα επίσκεψης μίας ή δύο ημερών (1 -2) σε αρχαιο¬ 
λογικούς ή ιστορικούς χώρους. 

Η ελληνική πλευρά θα εξετάσει το ενδεχόμενο αναπρο¬ 
σαρμογής του ημερησίου επιδόματος αναλόγως προς την 
αύξηση του κόστους διαβίωσης. 

2. Η Κουβανική Πλευρά θα παρέχει: 

Διαμονή, διατροφή και μετακινήσεις εντός της επικρά¬ 
τειας οι οποίες προκύπτουν από το πρόγραμμα επίσκε¬ 
ψης. Αλλες οικονομικές παροχές δύνανται να καθορι- 
σθούν δια της διπλωματικής οδού. 

Γ. ΓΕΝΙΚΕΣ ΔΙΑΤΑΞΕΙΣ ΣΤΟΝ ΤΟΜΕΑ 
ΤΟΥ ΠΟΛΙΤΙΣΜΟΥ 
α. Ανταλλαγή ατόμων 

Τα πρόσωπα που πρόκειται να ανταλλαγούν στα πλαίσια 
του παρόντος Προγράμματος, θα προτείνονται από το 
αποστέλλον Μέρος, το οποίο θα ειδοποιήσει το αποδεχό¬ 
μενο Μέρος σχετικά με την επιλογή τρεις (3) μήνες πριν 
από την προτεινόμενη ημερομηνία αναχώρησης. Το απο¬ 
στέλλον Μέρος θα παρέχει επίσης στο αποδεχόμενο Μέ¬ 
ρος κάθε απαραίτηση πληροφορία σχετικά με τα ακαδη¬ 
μαϊκά και επαγγελματικά προσόντα, καθώς επίσης και με 
το προτεινόμενο πρόγραμμα εργασίας, τη διάρκεια παρα¬ 
μονής και κάθε άλλη πληροφορία που μπορεί να είναι χρή- 
σιμη. 

Το αποδεχόμενο Μέρος θα ειδοποιήσει το αποστέλλον 
Μέρος για την απόφασή του, τουλάχιστον τριάντα (30) 
ημέρες νωρίτερα από την προτεινόμενη ημερομηνία ανα¬ 
χώρησης. Μετά τη λήψη της συγκατάθεσης του αποδεχό¬ 
μενου Μέρους, το αποστέλλον Μέρος θα κοινοποιήσει 
την ακριβή ημερομηνία αναχώρησης τουλάχιστον δεκαπέ¬ 
ντε (15) ημέρες ενωρίτερα. 

Οι επισκέπτες που ανταλλάσονται στα πλαίσια του πα¬ 
ρόντος Προγράμματος στον τομέα της πολιτιστικής συ¬ 
νεργασίας, απαιτείται να έχουν καλή γνώση της γλώσσας 
της χώρας υποδοχής ή της Αγγλικής ή της Γαλλικής. 

Για τους επισκέπτες που ανταλλάσσονται για χρονικό 
διάστημα μικρότερο του ενός (1) μηνός, τα έξοδα διερμη¬ 
νέα της Αγγλικής ή Γαλλικής γλώσσας, εφόσον είναι απα¬ 
ραίτητο, θα καλυφθούν από τη χώρα υποδοχής, 
β. Ανταλλαγή Εκθέσεων. 

Το αποστέλλον Μέρος θα ενημερώνει το αποδεχόμενο 
Μέρος τουλάχιστον δώδεκα (12) μήνες πριν για τις ημερο¬ 
μηνίες και το θέμα της υπο προετοιμασία έκθεσης. Για την 
καλύτερη διοργάνωση της έκθεσης το αποστέλλον Μέρος 
θα παρέχει στο αποδεχόμενο Μέρος τις απαραίτητες τε¬ 
χνικές πληροφορίες σχετικές με την έκθεση όπως και το 
απαραίτητο υλικό για την εκτύπωση του καταλόγου (πρό¬ 
λογο, κατάλογο εκθεμάτων, φωτογραφίες, αφίσσες κ.λπ.) 
τουλάχιστον τρεις (3) μήνες πριν τα εγκαίνια της έκθεσης. 
Τα εκθέματα θα φθάνουν στον τόπο προορισμού τουλάχι¬ 
στον δεκαπέντε (15) ημέρες πριν την έναρξη της έκθε¬ 
σης. 

Δ. ΟΙΚΟΝΟΜΙΚΕΣ ΔΙΑΤΑΞΕΙΣ ΣΤΟΝ ΤΟΜΕΑ 
ΤΟΥ ΠΟΛΙΤΙΣΜΟΥ 

α. Ανταλλαγή ατόμων 

Τα έξοδα ταξιδιού και παραμονής των υπό ανταλλαγή 
προσώπων στα πλαίσια του Προγράμματος ρυθμίζονται ως 

εξής: 

1. Το αποστέλλον Μέρος θα αναλαμβάνει τα έξοδα του 
ταξιδιού προς και από την πρωτεύουσα του αποδεχόμενου 
Μέρους. 

2. Η ελληνική πλευρά θα παρέχει: 

-18.000 δραχμές ημερησίως για έξοδα διαμονής σε ξε¬ 
νοδοχείο και έξοδα διαβίωσης. 

- ένα εφάπαξ ποοό 30.000 δρχ. κατά την άφιξη ανά επί¬ 
σκεψη, για την κάλυψη εξόδων ταξιδίων μέσα στην Ελ¬ 
λάδα. 

3. Η Κουβανική πλευρά θα παρέχει: 

Διαμονή, διατροφή και μετακινήσεις εντός της επικρά¬ 
τειας οι οποίες προκύπτουν από το πρόγραμμα επίσκε¬ 
ψης. Αλλες οικονομικές παροχές δύνανται να καθορι- 
σθούν δια της διπλωματικής οδού. 

4. Σε περίπτωση επείγουσας ανάγκης, δωρεάν ιατρική 
περίθαλψη θα παρέχεται και από τα δύο Μέρη για τα πρό¬ 
σωπα που θα ανταλλαγούν στα πλαίσια του παρόντος 
Προγράμματος. 

β. Ανταλλαγή Εκθέσεων. 

1. Το αποστέλλον Μέρος θα καλύπτει τα έξοδα μεταφο¬ 
ράς των εκθεμάτων προς και από την πρωτεύουσα του 
αποδεχομένου Μέρους. Ο τρόπος κάλυψης των εξόδων 
μεταφοράς των εκθεμάτων στο εσωτερικό της χώρας 
υποδοχής, σε περίπτωση που η έκθεση οργανώνεται σε 
περισσότερες από μια πόλεις, θα ρυθμίζεται με ειδική 
συμφωνία μεταξύ των αρμοδίων φορέων των δύο χωρών. 

2. Το αποδεχόμενο Μέρος θα αναλαμβάνει τα έξοδα 
της οργάνωσης της έκθεσης, συμπεριλαμβανομένων και 
των εξόδων ενοικίασης αιθουσών, ασφάλειας, τεχνικής 
βοήθειας (διευκολύνσεις αποθήκευσης και εγκατάστα¬ 
σης, θέρμανση, φωτισμός, απεγκατάσταση) καθώς και 
εκτύπωση υλικού όπως αφισσών, καταλόγων και προ¬ 
σκλήσεων. Το αποδεχόμενο μέρος θα εξασφαλίσει επί¬ 
σης διαφήμιση της έκθεσης. 

3. Το αποστέλλον Μέρος θα αναλαμβάνει τα έξοδα 
ασφάλισης των εκθεμάτων κατά τη διάρκεια της μεταφο¬ 
ράς και της παρουσίασής τους. Σε περίπτωση φθορών το 
αποδεχόμενο μέρος θα παρέχει στο αποστέλλον δωρεάν 
πλήρη στοιχεία αναφερόμενα στις αιτίες που προκάλεσαν 
τη φθορά προκειμένου να διευκολύνει το αποστέλλον Μέ¬ 
ρος στη διεκδίκηση αποζημίωσης από την Ασφαλιστική 
Εταιρία. Το αποδεχόμενο Μέρος δεν έχει δικαίωμα ν’ 
ασχοληθεί με την αποκατάσταση των εκθεμάτων στην αρ¬ 
χική τους μορφή, σε περίπτωση που αυτά υποστούν ζη¬ 
μίες, χωρίς τη συγκατάθεση του αποστέλλοντος Μέ¬ 
ρους. 

4. Τα έξοδα διαμονής ενός επιτρόπου καθώς και 
οποιουδήποτε άλλου προσώπου το οποίο θεωρείται απα¬ 
ραίτητο για την εγκατάσταση και τη διάλυση της έκθεσης 
θα βαρύνουν τη χώρα υποδοχής σύμφωνα με τους οικονο¬ 
μικούς όρους που προβλέπονται σ' αυτό το Πρόγραμμα. 


Τα δυο Μέρη θα συμφωνήσουν για τον αριθμό και την 
διάρκεια παραμονής των προσώπων που θα συνοδεύουν 
την έκθεαη. 

-♦- 

ΑΝΑ ΚΟΙΝΩΣ ΕΙΣ 

( 2 ) 

Ανακοίνωση για τη θέση σε ισχύ της “Συμφωνίας μεταξύ 
των Κυβερνήσεων της Ελληνικής Δημοκρατίας και του 
Κράτους του Ισραήλ για συνεργασία στην καταπολέ¬ 
μηση της παράνομης διακίνησης και κατάχρησης ναρ¬ 
κωτικών φαρμάκων και ψυχοτρόπων ουσιών και της 
τρομοκρατίας και άλλων σοβαρών εγκλημάτων». 
(Αθήνα 5.4.1995). 

Το Υπουργείο Εξωτερικών ανακοινώνει ότι στις 18 Νο¬ 
εμβρίου 1996 έλαβε χώρα στην Ιερουσαλήμ, η ανταλλαγή 
των εγγράφων επικυρώσεως της Συμφωνίας μεταξύ των 
Κυβερνήσεων της Ελληνικής Δημοκρατίας και του Κρά¬ 
τους του Ισραήλ για συνεργασία στην καταπολέμηση της 
παράνομης διακίνησης και κατάχρησης ναρκωτικών φαρ¬ 
μάκων και ψυχοτρόπων ουσιών και της τρομοκρατίας και 
άλλων σοβαρών εγκλημάτων που υπογράφηκε στην 
Αθήνα στις 5 Απριλίου 1995. 

Η παραπάνω Συμφωνία η οποία κυρώθηκε από τη χώρα 
μας με τον υπ’ αριθ. 2383/1996 Νόμο που δημοσιεύθηκε 
στο υπ' αριθ. 40 Φύλλο της Εφημερίδος της Κυβερνή- 
σεως τεύχος Α' της 7ης Μαρτίου 1996 θα τεθεί σε ισχύ, 
σύμφωνα με τη διάταξη του άρθρου 12 αυτής, την 17η Δε¬ 
κεμβρίου 1996. 

Αθήνα, 4 Δεκεμβρίου 1996 

Ο Προϊστάμενος της Ειδικής Νομικής Υπηρεσίας κ.α.α. 

ΦΑΝΗ ΔΑΣΚΑΛΟΠΟΥΛΟΥ-ΛΙΒΑΔΑ 

ΔΙΟΡΘΩΣΕΙΣ ΣΦΑΛΜΑΤΩΝ 

(3) 

Στην από 11 Δεκ. 1996 Σύμβαση μεταξύ του Ελληνικού 
Δημοσίου και της εταιρείας «Βιομηχανία Φωσφορικών Λι¬ 
πασμάτων Α.Ε.» η οποία δημοσιεύτηκε στο ΦΕΚ 275/Α/ 
18.12.1996, γίνονται οι εξής διορθώσεις σφαλμάτων. 

α. Στην παράγραφο 2 του προοιμίου τίθενται οι ορθές 
ημερομηνίες 8 Φεβρ. 1996 και 14 Φεβρ. 1996 αντί των 
εσφαλμένων 8 Φεβρ. 1966 και 14 Φεβρ. 1966. 

β. Στην παράγραφο 3 του προοιμίου τίθενται η ορθή 
ημερομηνία 16 Σεπτ. 1996 αντί της εσφαλμένης ημερο¬ 
μηνίας 16 Σεπτ. 1966. 

(Από το Υπουργ. Εθν. Οικονομίας) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


